text: পোস্টগ্রেসকিউএল (ইংরেজি: PostgreSQL কিংবা সংক্ষেপে Postgres, IPA: / ˈpoʊstɡrɛs ːkjuː ˈɛl /, বাংলায় উচ্চারণ: পোস্ট · গ্রেস · কিউ · এল),  যা পোস্টগ্রেস নামেও পরিচিত, একটি বিনামূল্য এবং উন্মুক্ত উৎসের সাম্পর্কিক উপাত্তভান্ডার ব্যবস্থাপনা সিস্টেম (relational database management system) যার সম্প্রসারণক্ষমতা এবং এসকিউএল এর সাথে সামঞ্জস্যপূর্ণতা বিশেষ বৈশিষ্ট্য। শুরুতে এর নাম ছিলো পোস্টগ্রেস (POSTGRES), যা ক্যালিফোর্নিয়া বিশ্ববিদ্যালয়ে বিকশিত হওয়া ইনগ্রেস (Ingres) তথ্যভান্ডার ব্যবস্থাপনা সিস্টেমের উত্তরসুরী। ১৯৯৬ সালে এসকিউএল এর সাথে সামঞ্জস্যপূর্ণতা নজরে আনতে এটিকে পোস্টগ্রেসকিউএল নামকরণ করা হয়। ২০০৭ সালে বিকাশকারী দল পোস্টগ্রেসকিউএল মূল নাম এবং পোস্টগ্রেস বিকল্প নাম হিসাবে রাখার সিদ্ধান্ত নেয়।
  
  প্রতি লেনদেনের এককত্ব (Atomicity), ধারাবাহিকতা, বিচ্ছিন্নতা, স্থায়িত্বের (ACID) বৈশিষ্ট্য, স্বয়ংক্রিয় হালনাগাদসক্ষম উপাত্ত প্রদর্শন, বস্তুগত প্রদর্শন (Materialized view), ট্রিগার, বহিরাগত চাবি (Foreign key), সঞ্চিত কার্যপ্রণালী (Stored procedure) পোস্টগ্রেসকিউএল-এর মূল বৈশিষ্ট্য। এটি একযোগে বিপুল সংখ্যক ব্যবহারকারীর একক মেশিন হতে উপাত্তের গুদামঘরে (Data warehouse), কিংবা ওয়েব সার্ভিসে তৈরি বিপুল কর্মভার সামাল দেয়ার জন্য তৈরি। এটি ম্যাক ওএস-এর ডিফল্ট সার্ভার, এবং লিনাক্স, ফ্রিবিএসডি, ওপেন বিএসডি ও উইন্ডোজেও উপলভ্য।
  
  সমর্থিত প্লাটফর্ম 
  পোস্টগ্রেসকিউএল এই অপারেটিং সিস্টেমগুলোতে উপলভ্য: লিনাক্স (সমস্ত সাম্প্রতিক ডিস্ট্রিবিউশন), ম্যাক ওএস (ওএস এক্স)-এ  ১০.৬ এবং নতুনতর সংস্করণগুলোর জন্য ৬৪-বিট সংস্থাপক (Installer) উপলব্ধ, উইন্ডোজ (৬৪ বিট সংস্করণের জন্য সংস্থাপক উপলব্ধ; উইন্ডোজের সাম্প্রতিক সংস্করণগুলো হতে উইন্ডোজ ২০১২ আর২ (Windows 2012 R2) পর্যন্ত সংস্করণগুলোতে পরীক্ষিত) এবং পোস্টগ্রেসকিউএল-এর সংস্করণ ১০ এবং তার থেকে পুরাতন গুলো উইন্ডোজের ৩২ বিট সংস্করণ গুলোতে উপলভ্য এবং পরীক্ষিত), ফ্রিবিএসডি, ওপেন বিএসডি , নেটবিএসডি, এআইএক্স, এইচপি-ইউএক্স, সোলারিস এবং ইউনিক্সওয়্যার। অফিসিয়ালভাবে পরীক্ষিত নয়: ড্রাগনফ্লাই বিএসডি, বিএসডি/ওএস, আইআরআইএক্স, ওপেনইন্ডিয়ানা , ওপেনসোলারিস, ওপেন সার্ভার এবং ট্রু৬৪ ইউনিক্স। অন্যান্য অধিকাংশ ইউনিক্স-সদৃশ সিস্টেমগুলিতেও কাজ করতে পারে; সর্বাধুনিকগুলোতে অবশ্যই করবে।
  
  পোস্টগ্রেসকিউএল নীচের যে কোনও নির্দেশিকা সেট স্থাপত্যে (Instruction set architecture) কাজ করে: উইন্ডোজ এবং অন্যান্য অপারেটিং সিস্টেমে x86 এবং x86-64। এবং এই নির্দেশিকা সেট স্থাপত্যগুলো উইন্ডোজ ব্যতীত অন্যগুলিতে সমর্থিত: IA-64 Itanium, (এইচপি-ইউএক্সের জন্য বহিরাগত সমর্থন), পাওয়ারপিসি, পাওয়ারপিসি ৬৪,  S/390, S/390x, SPARC, SPARC 64, ARMv8-A (64-bit) এবং পুরানো রাসবেরিপাইতে ARMv6, MIPS, MIPSel, and PA-RISC। এটি অন্য আরও কিছু প্ল্যাটফর্মে কাজ করে (যদিও বহু বছর ধরে পরীক্ষা করা হয়নি, বিশেষত সর্বশেষ সংস্করণগুলোতে)।.
  
  আরও পড়ুন
  
  বহিঃসংযোগ
  
  তথ্যসূত্র
  
  বিষয়শ্রেণী:কুয়েরি ভাষা
title: পোস্টগ্রেসকিউএল